Barnaheill , Save the Children , á Íslandi og Mannréttindaskrifstofa Íslands fagna stuðningi Íslands við gerð valfrjálsar bókunar um alþjóðlegt kæruferli vegna brota á ákvæðum Barnasáttmála Sameinuðu þjóðanna . Barnaheill , Save the Children , á Íslandi og Mannréttindaskrifstofa Íslands fagna stuðningi Íslands við gerð valfrjálsar bókunar um alþjóðlegt kæruferli vegna brota á ákvæðum Barnasáttmála Sameinuðu þjóðanna . Gerð þessarar valfrjálsu bókunar var á dagskrá Mannréttindaráðs Sameinuðu þjóðanna í Genf þann 11. mars sl . Þar lýstu íslensk stjórnvöld yfir eindregnum stuðningi sínum við að starfshópi , sem fjallað hefur um þetta mál , yrði veitt umboð til að gera drög að valfrjálsri bókun um kæruferli . Barnaheill , Save the Children , á Íslandi og Mannréttindaskristofa Íslands telja með þessu stigið mikilvægt skref í að styrkja réttindi barna um víða veröld . Nær öll lönd heimsins hafa staðfest Barnasáttmála Sameinuðu þjóðanna en áfram er brotið á börnum dag hvern um allan heim . Alþjóðlegt kæruferli er mikilvægt úrræði sem getur stuðlað að meiri ábyrgð og vitund ríkja heims um nauðsyn þess að virða mannréttindi barna og þar með Barnasáttmálann .